Den Vest-Sjællandske Avis, 1823-11-08
Det hedder, at Hertugen af Angouleme vil snart forlade Spanien; men at 50,000 Franske Tropper skulle blive tilbage til Kongens Disposition. Det constitutionelle Partie er, endskiøndt det ligger fuldkommen under, endnu ikke blevet ganske betvunget. General Empecinado holder sig endnu Estermadura. Træfninger ere forefaldne i denne Provins og mange Roalistiske og Franske Saarede, ere bragte til Talavera la Reina. Flere Franske Regimenter ere nu ogsaa afmarscherede fra Madrid for at understøtte Gen. Qvesada som fører Commanden i denne Provins. – Staden Carthagena vedbliver at giøre Modstand. General Torrijos som fører Commanden deri har i Forbindelse med de bekiendte Constitutionelle Hr. Romero Alpuente- og Sancho, som tilforn var Civil-Gouverneur i Barcellona, oprettet et Consulat og gjort sig selv til dets Medlemmer. Efterretningerne om Ballasteros oprøriske Armee ere modsigende; de nyeste fra Madrid sige: at fleere Afdelinger af Garnisonerne i Alicante og Carthagena, ligesom ogsaa National Militserne i begge Stæder og i Stæderne Murcia, Orihuela og flere Stæder ere stødte til dem. General Molitor er beskiæftiget med at opløse denne Armee og Bladet Etoile beretter, at denne Opløsning foregaaer uden Vanskelighed og at det havde vel lykkedes i Begyndelsen Officerene at forlede Soldaterne til Uroeligheder; men at de vare siden blevne forladte af dem. - Den bekiendte General St. Miguel, som blev taget til Fange af den Franske General Chastelux er nu død; han skal, som det hedder, have saaret sig selv med en Dolk inden han blev fanget. General Llovera er med Resten af sine Tropper vendt tilbage fra Arragonien til Catalonien. – Endskiøndt Fæstningerne Urgel og Lerida ere faldne, saa har Barcellona dog endnu ikke capituleret. Mina havde den 17de afsendt Oberste Montserrat til Marskal Moncey. Han tilbød at overgive Staden paa Betingelser, som ikke kunde antages, hvilke ogsaa Marskalen forkastede og derimod gav sit Ultimatum. Kl. 5, kom Obersten igien og forlangte at en Fransk General skulde afsendes til Barcellona, for at man kunde forene sig med ham om Betingelserne. Marskallen lod Obersten spise hos sig. Den 18de blev General Berge afsendt til Barcellona Kl. 8 om Morgenen; han blev modtaget med Udmærkelse og vendte om Aftenen tilbage med et Udkast til en Capitulation; men i Dagens Forløb var en Coureer ankommen fra Cadix til Marskallen med den befaling, ikke at tilstaae Mina nogen aparte Betingelse; men at forlange at Barcellona skulde overgive sig som Cadix. Den 18de overbragte General Berge Kongens befaling til den Spanske General, som svarede, at han vilde forsvare sig. Siden den Tid ere flere Parlamentairer ankomne, men Marskallen har vægret sig ved at modtage dem, naar de ikke medbragte Stadens Underkastelse uden nogen Betingelse. Jmidlertid blev dog Oberste Montserrat modtaget endnu om Aftenen den 21de Octbr. Man forsikkrer at Marskalen havde førend d. 17de tilbudt Mina meget fordeelagtige Betingelser hvoriblandt, at han havde tilbudt ham et Skib, som kunde bortbringe, ham, hans Familie og hans Formue. General Minas Adjutant, en Søn af General Abisbal, er undveget fra Barcellona og har underkastet sig Kongen. Han har sagt: at General Roten staaer i Spidsen der for de ivrige Constitutionelle, og at General Mina havde efterat General Burge var afgaaet holdet et Krigsraad, hvori han havde aabenhiertig skildret Stadens slemme Forfatning og viist, at den var uden Understøttelse, uden Haab om Succurs og selv uden Regiering; men at han havde derpaa tilføiet: det giør ikke noget til Sagen, vi have svoret at ville forsvare Constitutionen, og vi maae døe med den. Mange Stemmer havde været for at overgive Staden, men det krigeriske Partie havde faaet Overhaand. – Marskal Lauriston er nu paa Marschen mod Tarragona med sit heele Artillerie. Udvandringerne fra Cadix tage overordentlig til; henimod 2000 Personer ere ankomne til Gibraltar. – General Riego er bleven bragt til Stadens Arrest i Madrid, efter at han har faaet sin Dom; som en Hovedgrund til Anklagen er bleven anført, at han har stemmet foret Regentskabs Udnævnelse for at bringe Kongen til Cadix. - Det Kongelige Dekret, ifølge hvilke alle de Militser, som grebe til Vaaben mod den Kongelige Garde den 7de Juli d. A. skulle for bestandig forviises fra Madrid, er ikke blevet publiceret endnu fordi man erfarer, at de offentlige Authoriteter i Madrid have giort en underdanigst Forestilling derimod, eftersom den bogstavelige Execution af denne Artikel vil berøve Madrid den største Deel af sin Folkemængde. Man veed endnu ikke hvad Raadet, af Castiliens Forestilling til Hs. Majestæt i denne Anledning har virket, men næsten alle de Personer som dette Dekret egentlig angaaer, have imidlertid forladt Hovedstaden ligesom mangfoldige andre Personer, som ansaae sig for trufne af dette Dekret. – Ligeledes veed man ikke heller, hvad en Forestilling fra fleere Grandes vil bevirke, som have forlangt, at Spanien skal regieres af en repræsentativ Forfatning. – Den 18de Octobr. om Aftenen var en Jldebrand udbrudt i en Caserne i Sevilla, som udbredte sig til Kongens Huushofmester Greven af Pueblas Hotel. Den syntes at blive frygtelig, men blev lykkeligviis standset. Endnu samme Aften fandt man at een af de frivillige National-Gardere havde hængt sig ved et Vindue i sin Uniform og med de Dekorationer, som vare bevilgede Seiervinderne af 7de Juli 1822; man formoder at det er ham derhar paasat Jlden. Den Engelske Minister Accourt havde den 14de October Audience hos Kongen for at complimentere ham til hans Befrielse. – Kongen har ophævet Ministeriet for det indenlandske. –